
privind aprobarea studiului de fezabilitate

"Modernizare, reabilitare şi dezvoltare reţele termice secundare în municipiul Timisoara "


În urma avariilor apărute în unele zone, pe reţelele termice secundare din municipiul Timişoara , a depăşirii duratei normate de viaţă a acestora, precum şi a stării de degradare în care se află aceste reţele, se impune înlocuirea reţelelor termice secundare. Problemele apărute pe reţelele termice de distribuţie a agentului termic secundar, şi care au dus la necesitatea reabilitării acestora sunt următoarele:

· Creşterea nivelului pierderilor de căldură şi agent termic la valori mai mari decât cele normale pentru lungimea şi suprafaţa reţelelor de termoficare din municipiul Timişoara

· Necorelarea parametrilor tehnologici ai agentului secundar cu parametrii ceruţi de consumator

· Existenţa unor lucrări de proastă calitate executate anterior în reţeaua de termoficare în special în anii 80.

· Infiltraţiile de apă datorate atît nivelului ridicat al apei freatice, cît şi a neetanşeităţilor din sistemul de alimentare cu apă şi de canalizare al oraşului care conduc la  deteriorări majore ale izolaţiilor termice şi ale conductelor.

· Existenţa unor armături de secţionare deteriorate

· Depistarea greoaie a defecţiunilor din sistem ceea ce duce la pierderi importante în cazul unor avarii

Ca urmare a celor menţionate mai sus este necesară reabilitarea reţelei de termoficare ce cuprinde următoarele obiective:

· Îmbunătăţirea funcţionării reţelelor de distribuţie prin  înlocuirea conductelor existente cu izolaţie clasică, cu conducte preizolate, fapt ce va duce la economii atît prin reducerea pierderilor de energie şi de agent termic, cît şi prin protejarea reţelelor faţă de acţiunea agenţilor agresivi din sol.

· Redimensionarea reţelei de termoficare pentru actualele consumuri de energie termică

· Înlocuirea armăturilor de secţionare existente cu armături performante

· Depistarea operativă a pierderilor în reţeaua de termoficare cu ajutorul sistemelor de semnalizare cu fir Brandes.

De aceste lucrări vor beneficia 593 de consumatori (asociaţii de proprietari,  imobile de tip condominiu) ce beneficiază de energioe termică de la 18 puncte termice/centrale termice: Dunărea,  43A, 46, 27, 75, 7B, 4A, 4B, 48C, 88, 13, Văcărescu, 10C, 63, 89, Freidorf, 69, 82. 
Valoarea totală a investiţiei "Modernizare, reabilitare şi dezvoltare reţele termice secundare în municipiul Timisoara " conform  devizului general din studiul de fezabilitate întocmit de SC COLTERM SA este de 29.014.969,12 lei reprezentând 8.173.230,74 EURO  la cursul de 3,55 lei/EURO din care C+M: 28.776.907,01 lei, reprezentând 8.106.170,99 EURO la cursul de 3,55 lei/EURO. Durata execuţie a lucrării este de 48 de luni şi finanţarea se va face din bugetul local. 
Având în vedere cele expuse mai sus precum şi solicitarea SC COLTERM SA cu nr. RE2006-2708/10.11.2006, propunem aprobarea studiului de fezabilitate "Modernizare, reabilitare şi dezvoltare reţele termice secundare în municipiul Timisoara ". 

